Dialuna merdia a drenta informe di un incidente na trabao unda un truck a pres riba un trahado na e deposito di Crown na Sabana Blanco, mesora a dirigi tanto polis ambulans y tambe e equipo di rescate di bombero. Na yegada di e patruya a compronde cu tin un homber bao di e truck pega na un heki. Na yegada di e ambulans nan a nota cu e homber ta na tino y tabata comunica cu nan asina mes cu dolor pero nan mester a warda pa e victima ser saca di abao for di e truck. Cu un forklift di e compania mes a hisa parti di e truck pa asina saca e victima for di eybao pa asina atende. Unabes afo ambulans a tume over y a transporte pa hospital. D.T.I. a bini na e sitio pa asina investiga e accidente na trabao aki.